Document ID: 31999D0263

KOMMISSIONENS BESLUTNING
af 19. april 1999
om ændring af beslutning 1999/120/EF om midlertidige lister over tredjelandsvirksomheder, hvorfra medlemsstaterne tillader indførsel af dyretarme
(meddelt under nummer K(1999) 962)
(EØS-relevant tekst)
(1999/263/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets beslutning 95/408/EF af 22. juni 1995 om betingelserne for opstilling i en overgangsperiode af midlertidige lister over tredjelandsvirksomheder, hvorfra medlemsstaterne kan indføre visse animalske produkter, fiskerivarer og levende toskallede bløddyr(1), senest ændret ved beslutning 98/603/EF(2), særlig artikel 2, stk. 4, og
ud fra følgende betragtninger:
(1) Der er ved Kommissionens beslutning 1999/120/EF(3) opstillet midlertidige lister over tredjelandsvirksomheder, som fremstiller dyretarme;
(2) Afghanistan, Costa Rica, Honduras, Japan, Letland, Paraguay, Sydafrika, Turkmenistan og Usbekistan har fremsendt lister over virksomheder, der fremstiller dyretarme, og for hvis vedkommende de ansvarlige myndigheder attesterer, at de er i overensstemmelse med EF-reglerne;
(3) der kan således opstilles midlertidige lister over virksomheder, som fremstiller dyretarme, for Afghanistan, Costa Rica, Honduras, Japan, Letland, Paraguay, Sydafrika, Turkmenistan og Usbekistan; beslutning 1999/120/EF bør derfor ændres i overensstemmelse hermed;
(4) de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -
VEDTAGET FØLGENDE BESLUTNING:
Artikel 1
Listerne i bilaget til nærværende beslutning over virksomheder, der fremstiller dyretarme, indsættes i alfabetisk orden i bilaget til beslutning 1999/120/EF.
Artikel 2
Denne belsutning anvendes fra den 1. april 1999.
Artikel 3
Denne belsutning er rettet til medlemsstaterne.
Udfærdiget i Bruxelles, den 19. april 1999.

Labels: 17
5
0
3
6